
Auctor. 


Fautores  benevolentissimi ! 


Quod  per  annus  ardenti  exspectabam  deside- 
rio  tempus,  eu  milii  praesto ! ut  publicae  palamque  fa- 
ciam singularem  Vostram  erga  me  Benevolen- 
tiam, Infinitaque  Beneficia,  quibus  longa  an- 
norum serie  me  prodiga  manu  cumulastis  et  huc- 
dum  cumulatis.  Accipite  studii  academici  primitias 
pro  consueta  benevolentia  Vostra  qua  exiguum 
omnino  specimen  gratitudinis  summaeque  veneratio- 
nis meae. 

Tenuis  quidem  est  labor,  quem  Vostro  con- 
decorare nomine  per  Europae  confines  fulgente,  ami- 
co mihi  concessistis  animo,  vix  dignus  tanto  honore; 
ast  quae  facto  deficit  vis  , utinam  voluntatis  calore 
corroboretur!  Eaxit  Deus  ter  optimus  maximus , ul 
fausti  sospites  et  incolumes  diu  vivatis  — ut  vivatis 


onusti  illis  gloriae  spoliis,  quae  tantae  humanitati  de- 
bentur. Vostram  memoriam  attica  fide  ad  feralem 
usque  tumulum  me  conservaturum,  sancte  nrnmitto 
et  spondeo. 

Dabam  Vindobonae  Mense  Maji  1841. 


./.  Milo  st  er  m a nn. 


Paucissimi  mortalium  qua  infantuli  naturae  legibus  con- 
formiter  tractantur,  plurimi  vix  nati  «aut  obstetricis,  ma- 
tris aut  nutricis  crudelitate,  stultitia  vel  sollicitudine  ni- 
mia sanitatis  dono  priviatur  divino.  Pro  viribus  inter 
multa  communissima,  tencllisque  infensissima,  a nati- 
vitate ad  secundam  usque  dentitionem  comissa,  collegi 
vitia,  quae,  ut  quidam  habeatur  ordo,  duobus  tracto 
capitulis,  exponens  in  primo  errores,  qui  a natu  ad 
primam,  adducens  «altero  illos,  qui  ad  secundam  usque 
dentitionem  committi  consueverunt. 

Capitulum  primum. 

Vitia  educationis  infantuni  physicae, 
commissa  nativitatem  inter  et  primam 
dentit  ion  em. 

§.  1.  Communissima  omnium  potentia  nocens  pro- 
pullulat  infantulo,  vix  uterum  egresso,  ex  opinione  ob- 
stetricum praeoccupata,  qua  ductae  rudi  emulgent  ma- 
nu sanguinem  praescisso  in  funiculo  umbilicali  conten- 
tum, infantem  perinde  a variolis  genuinis  custodiri  false 
pensitantes. 

Quantus  hujusce  facti  sit  valor,  sano  ratiocinio  in- 
structum aliorumque  experientiam  consulentem  medicum 
fugere  non  potest,  qui  et  mala  exinde  oriunda  facili 
intelliget  modo,  perpendens,  vellicatione  et  distensione 
partium  adeo  tenerarum  non  raro  regionis  umbilicalis 
inflammationi,  probasi  umbilicali  vel  utrique  simul  an- 
sam praeberi. 

2.  Tenellum  ut  a vernice  caseosa  omnique  alia 
mundent  sorde  balneo  imponunt  obstetrices,  et  hoc  haud 
sine  jure,  valde  vero  peccantes,  omnem  corporis  su- 
perficiem eadem  aqua,  cui  infans  innatat,  lavando.  Fa- 
cies et  praecipue  oculi  liquorem,  a reliqui  corporis  im- 
munditie conspurcatum,  aegerrime  ferunt;  irritatur  ni- 
mirum organon  visus,  et  ophthalmia  neonatorum  lugu- 
bris ejus  habetur  sequela. 

Quod  facile  evitabunt  malum,  aquam  puram  in  vase 
proprio,  spongiamque  huic  solum  usui  dicatam,  si  prae- 
sto habebunt.  Reliquum  autem  corpus  totum  sit  aquae 
submersum,  ut  tali  modo  caloris  frigorisque  vicissitu- 
dini minus  expositum,  refrigerium  tara  tenero  organismo 
praecipue  noxium,  non  contrahat.  Quod  ex  medio  hu- 
inido  corpus  ambiente,  eo  facilius  accidere,  neminem 
latet. 

§.  3.  Haud  raro  puellarum  puerorumque  mammas 
post  partum  turgidas,  et  liquore,  lacti  non  absimili,  re- 
pletas offendimus.  Hic  sedulo  cavebunt  obstetrices  , ne 
partes  vix  nominatae  durante  balneo  aut  fasciatione  de- 
trimenti quid  capiant,  ne  premantur,  punganturve.  Mi- 
nimam tenerrimarum  partium  laesionem,  inflammationem 
vehementissimam  provocando  parem  esse,  inter  omnes 
constat  medicos. 

Vehementer  itaque  obstetricum  cavillandus  est  mos, 
digitis,  ex  labore  nonnunquam  gravi,  cute  aspera  do- 
natis, imo  et  unquibus  hunc  liquorem  exprimendi,  quod 
praeprimis  puerulis  ruri,  ne  magnis,  uti  putant,  mam- 
mis deformentur,  inferri  consuevit. 

§.  4.  Aliud  aggredior  vitium  et  hoc  non  leve,  ob- 
stetricibus severe  imputandum,  quo  laborantes,  infan- 
tem balneo  desumtum  non  iilico  in  linteamina  et  pulvi- 
nare juste  calefacta  imponunt,  sed  levi  solum  et  sim- 
plici linteo  — vituperanda  negligentia  — pauca,  uti 
dicunt,  momenta,  obtectum  relinquunt;  intoriin  haud  ra- 
ro spiritui  frumenti  aut  vino  indulgentes  — lintea  quae- 

rentes  ct  calefacientes,  pauperculo  lusu  extremitatum 
lintea  amovente,  refrigeriumque,  corpore  madido,  con- 
trahente. Livescit  illico  cutis,  turbatur  respirii  syste- 
matisque cutanei  munus,  enascitur  derepente  icterus 
neonatorum  e functionibus  tam  graviter  laesis. 

§.  5.  Ut  tenellos  neonatos  jam  a primo  spiritus 
ductu  contra  temperaturae  vicissitudines  muniant  de- 
fendantque,  firmos  robustosve  reddant,  parentes  falsis 
innixi  argumentis  et  proli  dolor!  a medicis  quibusdam 
suffulti,  vario  miseris  adplicant  modo  frigus,  lotionum 
nimirum  balneorumque  ope,  antiquorum  Germanorum 
morem,  neonatos  suos  aquae  fluviatili  immergentium, 
indatis  decantantes  buccis;  non  reflectentes,  actum  hunc 
inter  barbaricas  gentis  hujus  consuetudines  esse  ponen- 
dum, quo  multos  surculorum  suorum  haud  raro  letheis 
immergebant  undis;  immemores,  proles  nostras  non  esse 
eas,  quae  omne  id  ferre  valerent,  quod,  utut  sat  ae- 
gre, ferebat  antiqua  stirps  fera. 

Oui  paulisper  perpenderit  medicus,  infantem  in 
utero  materno,  calore  sanguinis  temperaturam  aequan- 
te, fotum  fuisse,  naturamque  hanc  temperaturam  haud 
sine  causa  induxisse,  calore  nimirum  evolutioni  orga- 
nismi maxime  conveniente;  qui  porro  animo  revolverit, 
naturam  sensim  sensimque  progredi  agendo,  saltusque 
non  amare:  nescio,  qua  ratione  ductus  affirmare  pote- 
rit, calorem  primo  a partu  tempore  ad  ritum  successum 
et  justam  corporis  infantilis  evolutionem  non  esse  con- 
ditionem. sine  qua  non,  et  quamlibet  repentinam  ab  hac 
norma  deviationem  sequelas  nocivas  non  habere? 

Experientia  quoque  confirmatum  videmus,  quod  ra- 
tio suadet.  Frigidis  enim  lotionibus  balneisque  neonato- 
rum, catarrhos,  Ophthalmias,  colicas,  convulsiones  imo 
trismum  et  tetanum  fatali  cum  eventu  oriri,  nemini  prac- 
ticorum  ignotum. 

Ilis  consideratis,  quis  est,  qui  caros  lavari  non 
curet  tenellos,  aqua  temperatura  24  — 26"  Iteaum.  in- 

cipiens , quam  annorum  decursu  minuens  cum  frigida 
tandem  fluviorum  commutat  naturam  sequens  non  arden- 
tem insanorum  phantasiam  limites,  sanae  rationis  ex- 
currentem. 

§.  6.  Jam  vero  frigidas  tenellorum  lotiones  bal- 
neaque  damnans,  tantum  absum,  ut  illorum  amplectar 
sententiam,  qui,  cubile,  infantibus  primis  inhabitandum 
mensibus,  continuo  occludendum,  aerique  externo  in- 
troitum denegandum  esse,  opinantur,  ut  potius  sua- 
deam, cubilia  sedulo  esse  ventillanda,  ne  effectuum 
malorum,  mox  nominandorum  — magnum  in  neonato- 
rum detrimentum  — germen  exitiosum  ponatur. 

Defectus  enim  aeris  puri  mollitiem  parit , et  le- 
vissima qua  data  causa  , transpiratione  cutanea  sup- 
pressa, catarrhis,  rheumatismis  ansam  praebet.  Aeris 
inclusi , exhalationibus  puerperarum  particulisque  lo- 
chiorum  fermentatione  putrida  in  auram  arreptis,  im- 
praegnati qualitas  vitiata,  an  est,  cui  perspicua  non 
sit?  accedente  insuper  calore,  multitudine  foeinina- 
ruin  aliisque  causis  excitato,  putredinem  augente,  po- 
ros  cutaneos  aperiente  , quo  facilius  aer  perticulaeque 
aeris  putridae  corpus  intrare  possint. 

Faciem  infantum  cacheticam,  corpus  debilitatum 
impetiginibus  squalidis  defoedatum,  qua  sequelas  in- 
faustas perversi  hujus  educandi  modi,  pronuntio,  affir- 
mans insimul  scrofulas,  rhachitidemque,  pauperumin  tu- 
guriis domiciliantem  , pro  maxima  parte  ex  fonte  scatu- 
rire hocce  fecundo. 

§.  7.  Valde  communis  longe  lateque  dispersus  est 
mos,  infantes  matrum  imponendi  lectis,  ut  calore  eorum 
foti  recreentur,  periculo  vero  minime  carens,  facili  enim 
modo  infans,  matre  somno  detenta  comprimi,  vel  pul- 
vinaribus suffocari  potest.  Cujus  asserti  veritatem  exem- 
plis sat  tristibus  corroboratam  habemus. 

(Juod  praecavebitur  malum,  infantibus  proprius  si 
struitur  lectulus. 


8.  Non  defuerunt,  qui  fasciationem  aequo  fir- 
miorem strenuis  castigarint  verbis  medici , parentibus 
noxas  inde  progerminantes  luce  clarius  exponendo: 
nihilominus  tamen  plurimos  invenies  genitores,  stu- 
penda pertinacia  , antiquae  inhaerentes  consuetudini 
malae,  iufantemque,  utero  materno  extremitatibus  Hexis 
truncoque  admotis,  viventem,  vix  eo  exclusum,  repen- 
tina sua  fusciatione  adeo  distendentes  et  torquentes,  ut 
pauperculus  inumiae  adinstar  rigentis,  superiores  infe- 
rioresque  extremitates  ne  tantillum  quidem  movendo 
par  sit. 

Quid  itaque  miramur,  infantes  continuo  vagitu  exa- 
gitatos nec  mammas  sumere  , nec  somnum  capere 
posse,  flexorum  extensorumque  rationis  reciprocae  re- 
pentinam mutationem  violentam  considerantes ; quid  mi- 
rum, dico,  si  in  pueris,  quorum  testes nonnunquam  post 
partum  demum  in  scrotum  descendunt,  fasciis  et  pro- 
priis ad  se  invicem  adductis,  comprimuntur,  inflam- 
mantur, exculcerantur.  Tantum  abest,  ut  tacendo  prae- 
teream noxas , pulmonibus  organisque  abdominalibus 
inferri  solitas,  ut  potius  brevi  pro  viribus  dilucidem, 
coarctatione  hac  exsecranda  dispositionem  in  morbos 
innumeros  aeganorum  supra  dictorum  provocari,  infan- 
tem recens  natum  aegrius  spirare,  quam  adultum,  quem 
autopsia  non  docet?  qua  clarefit,  respirationis  momenta, 
in -et  exspirationem  puta , celerius  sese  excipere,  pa- 
rietes thoracis  minus  moveri , diaphragma  autem  cum- 
que eo  abdomen  maximam  hujus  oiricii  partem  absol- 
vere. Receptio  aeris  in  pulmones  non  solum  angus- 
tiori minusque  adhuc  mobili  thorace  impeditur,  sed 
etiam  trachea  et  bronchi , cartilaginibus  nec  dum  lir- 
inis , instructi , et  praecipue  bronchorum  surculi  minimi 
adhuc  flaccidi  et  distensioni  non  adsueti,  pulmonumque 
parenchyma  firmius  , functioni  huiccesat  nobilia  struunt 
impedimenta.  Jlisce  prolatis  sine  inultis  elucet,  respi- 
rationem infantis  primis  a natu  diebus,  levibus  non  cir- 

cumdari  impedimentis  , quae  omnino  obstacula  a natura 
ipsa  posita,  perque  hanc  ipsam  auferenda,  per  artifi- 
cialem thoracis  abdominisque  coarctationem  fasciationis 
ope,  augentur,  organismo  tam  tenero  impari  facto  ea 
amovendo. 

Quis  est,  qui  his  perpensis,  tantillum  dubitet  de 
pulmonum  organorumque  abdominalium  inflammatione, 
exulceratione,  induratione,  ut  alia  plura  omittam  mala, 
quae  hunc  agnoscunt  fontem  qua  causam  cuivis  claram. 

§.  9.  Sequelas  infaustas  lustratus  fasciationis 
aequo  firmioris,  nullatenus  levissimam  quamque  damno 
infantum  involutionem , nam  infans  tener,  ni  involve- 
retur, vix  absque  noxa  prehendi  et  mammis  adponi  vel 
quocumque  versus  transportari  posset. 

§.  10.  Impedimentis  respirationi  infantum  obno- 
xiis, perlustratis,  censeo,  matrum  quoque  reprehen- 
dere morem,  aerem  conclavis,  diversis  odoribus  im- 
praegnatum, corrigere  velle  variis  fumigationibus  sua- 
veolentibus, non  reflectentium  inquam,  aerem  purum 
tantum  sanitati  prospicere,  odoresque  suaves  magis 
adultorum  naribus , quam  neonatorum  pulmonibus  ar- 
ridere. 


§.  11.  Legem  sanctam  naturae,  quo  mater  tene- 
tur: „prolem  lacte  proprio  nutri re“ , quis  est,  qui  ig- 
noret? Missis  multis  illud  tantum  adduxisse  velim , na- 
turam in  hunc  finem  matri  necessaria  dedisse  organa 
et  blandissimum  et  aptissimum  proli  sustentandae  se- 
cernentia nutrimentum.  Mater  ipsa  tenerrimo  et  invin- 
cibili quasi  in  prolem  trahitur  amore,  qui  frequenti  cog- 
noscitur ejus  amplexu,  basiisque  sine  numero  fixis; 
soboles  vero  matris  gaudet  praesentia,  lacrymansque 
mitigatur  v i:  initate  genitricis.  Sunt  tamen  matres  hu- 
manae eaeque  haud  ignobiles,  naturae  et  amori  in  prolem 
reclamantes  et  infidae,  iliique  ubera  denegantes,  qui- 
bus lepor  et  pulchritudo  faciei  — quam  perdere  ti- 

mtMit  — choreae  deliciaequc  publicae  majoris  , 
tenellorum  salus,  sunt. 

Sunt  quidem  casus  , ubi  mox  physica  impossibilitas, 
lactis  secretione  deliciente , vel  mammarum  structura 
morbosa,  matrem  ab  implendo  munere  detinent,  mox 
medicus  ipse  /irgumentis  sat  gravibus  suffultus,  matris 
nimirum  sanitatis  vitaeque  conservandae  gratia,  aliam 
nutritionem  injungere  cogitur.  Hos  casus,  omnio  raros, 
lubens  excipio. 

Matres  tam  grave  committentes  peccatum,  quum 
prolem  propriis  lactare  recusent  mammis,  graves  quoque 
luent  poenas  a natura  vindicatrice.  Nec  mihi  animus 
est  multis  explicare  verbis  mala  quae  reas  plectere  so- 
lent genitrices , adduco  solum  amaurosim,  surditatem, 
apoplexiam,  imtlammationes  viscerum,  lentas  eorum 
desorganisationes  5 in  memoriam  revoco,  tubercula  in- 
sananda,  scirrhos  horrendos  , et  (luxus  varios  nullo  fere 
siccandos  remedio.  Tacendo  praetereo  torquentes  animi 
adfeetus,  quibus  serius  ocyusve  excruciatur  mater,  ab 
infante  non  tenero  amore  , sed  frigida  offendenteque  re- 
compensata  indifferentia. 

§.  12-  Jam  vero  ad  ea  transeo  mala,  pauper  qui- 
bus plectitur  infans  , matrum  negligentia  et  crudelitate 
nutricum  projectus  in  curam,  quae  — tanto  officio  saepe 
ineptissimae  — haud  raro  in  extiosos  animi  affectus 
pronae,  aut  morbis  infectae  turpibus,  depravatum  se- 
cernentes lac,  infantulo  nutrimenti  loco  exitiale  instil- 
lant venenum.  Nec  rari  narrantur  casus  et  egomet  ipse 
vidi,  ubi  nutrix  syphilide  infecta  deplorabundum  quo- 
que infecit  tenellum,  ex  quo  et  osculans  mater  infecta 
discessit.  I tinam  medici,  quorum  est,  nutrices  exqui- 
rere, summa  cum  cautela  procederent,  gravitatem 
operis  perpendentes. 

13.  Quum  tanta  jam  hauriat  incommoda  infans 
a matre  nutrici  traditus,  quae,  amabo  ille  experietur , 

qui  nec  matris  nec  nutricis  idioneae  recreatus  laGte, 
modo  nutritur  artificiali? 

Seliguntur  plerumque  ex  animalibus  caprae , qua- 
rum uberibus  tenelli  adplicantur,  quae  utique  methodus 
aliqualibus  fulcitur  argumentis,  quae  tibi  sunt:  crassi- 
ties  et  forma  papillarum,  quas  labiis  facile  capit  infans  ; 
qualitas  et  quantitas  lactis;  facilitas,  qua  ubera  porri- 
guntur, et  inclinatio  in  infantes,  cujus  animal  capax 
reperitur.  Caveatur  autem,  ne  infans  ex  petulentia  aut 
impatientia  caprae  detrimenti  quid  capiat,  ne  sit  aetate 
nimis  provecta,  ne  lac  nimis  intensum  prae  se  ferat 
odorem.  Sunt  medici , qui  capras  sine  cornibus , pelle 
alba  vestitas,  ceteris  praeferre  non  haesitent* 


Porriguntur 


quoque  lactis 


surrogata , 


fuerint  viribus  ventriculi  digestricibus , 


quae  nisi 
aetati,  sanitati 
et  aliis  circumstantiis  adaptata,  si  sine  ordine,  sique 
infans  ex  coeco  parentum  aut  servarum  amore  infarcitur, 
dyspepsiam,  vomitum,  spasmos,  diarrhoeam  vel  stypsim, 
colicam  flatulentam,  atrophiam,  aphthas,  scrofulas  et 
rhachitidem  causare  valent. 

§.  14.  Dantur  matres  ubera  propria  neonato  qui- 
dem minime  denegantes,  quae  falsa  ductae  opinione , 
colostrum,  cui  vim  tribuunt  venenatam,  abjici,  infan- 
temque non  prius  ac  febris  intrarit  lactea,  mammis  ap- 
plicari curant.  Momentum  quidem,  quo  neonatus  mam- 
mis apponendus,  difficile  statutu,  ast  ejulatus,  motus 


suctorii,  quos  vi  peragit, 


abunde  indigitabunt  neces- 


sitatem. — 

Colostrum  ante  lac  in  mammis  secretum , serosum 
est  et  tenue,  plures  explens  indicationes  : offert  infanti, 
cujus  organa  gastrica  debilia  adhuc,  nutrimentum  facile 
digestu,  lubricat  intestina  solvit  materias  ibi  contentas, 
meconiumque  expellit.  Quod  si  non  fieret,  largum  prae- 
beret ansam  torminibus  gravissimis,  vigiliis,  cardial- 
giis , motibus  spasticis,  pertinacibus  alvi  obstipationi- 
bus, ictero.  His  praemissis  elucet,  matrem  bene  minime 


agere,  proli  colostrum  denegantem , (piae  insuper  ipsa 
dira  non  raro  plectitur  febre  lactea,  quam,  vasis  lacti- 
feris suctu  irritatis  et  distensis,  humoribus  in  mammas 
derivatis , lactisque  ingressu  promoto,  multum  potuerat 
mitigare. 

§.  15-  Matrum  praeterea  habetur  cohors,  quae, 
quotiescumque  vagierit  infans , papillas  ipsi  intrudunt, 
quin  reflectant,  omnem  vagitum  non  esse  sequelam  famis 
torquentis,  sed  plerosque  infantes  lacrymas  fundere, 
quia  faecibus  alvinis  aut  urina  missa  adrosi,  tormini- 
bus, spasmis  intestinorum  cruciati,  fasciatione  pressi, 
aut  acu  fasciis  infixa,  morsu  insecti,  aere  stagnante 
corrupto,  aestu  situve  iniquo , turbantur.  Haec  si  per- 
penderit mater,  causis  investigatis,  facile  cavebit  mala, 
impletione  ventriculi  derivanda,  voracitatem  nimirum, 
magnamque  catervam  malorum  ex  digestionis  vitiis  re- 
dundantium. 

$.  16-  Omni  quoque  fervore  moneo  matres,  ne, 
ira  aut  alio  animi  pathemate  exagitatae,  ubera  prae- 
beant tenello,  lac  enim  animi  pathematibus  et  praeci- 
pue ira  peculiari  mutatur  modo,  infantibus  plenum  pe- 
riculo, imo  lethiferum  evadit.  Mater  itaque,  cui  cordi 
est  sobolis  salus,  lac  vase  suctorio  mammis  emulsum 
abjiciendum  curabit,  infantemque,  intervallo  sex  hora- 
rum praeterlapso  demum  uberibus  applicabit ; quo  facto 
lac  pristinum  acquisierit  characterem  non  nocivum. 

§.  17.  Non  minus  a recto  aberrant  tramite  matres, 
infantibus  ter  quaterve  de  die  pulmentum  e farina  tri- 
tici cruda  cum  lacte  vaccino  paratum,  porrigentes. — 
Quis  enim,  qui  rei  medicae  nomen  dederit,  ignoret, 
triticum  magnam  continere  partem  glutinis,  quod,  nisi 
fermentatione  destructum,  viribus  infantis  digestricibus 
resistit,  intestinorum  parietes  obducendo , vasorumque 
chyliferorum  orificia  claudendo.  Acescit  in  ventriculo, 
cruditates  gastricas  causans. 

Habetis  exinde  tormina,  spasmos,  epilepsiam. 

atrophiam , helminthiasim  , et  alia  mala,  co  citius  pro- 
deuntia, si  puls  e matrum  pigritia  nefanda,  jam  mane 
pro  integra  die  parata,  ad  vesperas  usque  residua, 
acescens  infantibus  intruditur. 

§.  18.  Quod  nunc  in  medium  allaturus  accedo  vi- 
tium, summum  in  matrum  dedecus,  severis  reprehen- 
do verbis.  Incredibili  pigritia  nefandaque  incuria  tenel- 
los in  linteaminibus,  lotio  et  faecibus  madidis  et  squa- 
lidis, per  integram  haud  raro  diem,  inclusos  tenent, 
donec  tandem  quidam  , continuo  commotus  vagitu , mi- 
serculos  squalori  tormentoque  eripiat.  Talem  tractandi 
methodum,  somnum  infantulis  summe  necessarium,  in- 
vitare non  posse,  quis  est.  quem  fugiat?  Somno  vero 
deficiente  blando,  digestio,  justa  humorum  circulatio, 
transspiratio  cutanea  nec  minus  et  reliquae  corporis  fun- 
ctiones , a norma  recedunt;  sordes  vero,  modo  poros 
cutaneos  obturant , modo  resorpti  sanguinis  massam 
corrumpunt,  cutem  acredine  arrodunt;  quam  arrosio- 
nem  matres  ineptae  variis  student  sanare  remediis  ad- 
stringentibus,  uti  cerussa  plumbi,  alumine  et  aliis. 

§.  19.  Nec  minoris  est.  error  a quibusdam  com- 
missus parentibus,  qui  non  haesitant,  neonatos  cuili- 
bet objicere  advenae,  ut  eos  blandimentis  afliciat,  oscu- 
lisve  inundet.  Demunt  primo  infantulo  somnum,  expo- 
nuntque  secundo  pauperculum  periculo  infectionis  a 
morbis  contagiosis  , hodierna  die  non  adeo  raris. 

§.  20.  Tacendo  praeterire  non  possum  consuetu- 
dinem, neonatos  cunis  impositos,  huc  illucque  agitandi. 
(Jui  motus,  si  absque  impetu  perficeretur,  nocivus  om- 
nino non  esset;  ast  servae,  hoc  officio  fungentes,  pro 
more  consueto  infantes  ejulantes  cum  violentia  in  cunis 
agitant.  Motu  adeo  vehementi,  praeterquam  quod  te- 
nelli nonnunquam  ex  cunis  in  terram  projiciuntur,  ver- 
tigo adducitur,  humorum  circulatio  turbatur,  vomitus 
excitatur,  infantesque  hebetes  fiunt. 

His  pensitatis  inconcinnum  non  esse  duco , usum 
cunarum  esse  restringendum , ut  hae  praecaveantur 
sequelae. 

§.  21,  Valdopere  quoque  peccant  matres,  quae 
infantes  primis  tribus  aut  quatuor  mensibus  pulvinaribus 
non  involutos  brachioque  non  suffultos  portari  conce- 
dunt. Caput  infantis  hoc  tempore  adhuc  grave,  musculi 
cervicales  impares  caput  portando , vertebrae  dorsales 
pondere  ejus  male  adfectae , propter  mollitiem  facile 
situm  egredientes,  curvationemque  columnae  spinalis 
producentes  : an  momenta  sufficientia  non  sunt, 
quae  verticalem  interdicunt  situm,  horizontalemque 
invitant  ? 

§.  22.  Inter  matres  invenies  et  quasdam,  quae  sen- 
sibus infantum  rite  excolendis,  curam  minime  gerunt,  te- 
nellos enim  contra  nimiae  lucis  influxum  modo  plane  non 
custodiunt , modo  in  situm  iniquum  versus  fenestras 
vel  objecta  splendentia  ponunt,  modo  oculos  repentinae 
vicissitudini  lucis  intensae  et  tenebrarum  exponunt,  sic 
visus  hebetudini  luscitatique  originem  parantes. 

§.  23.  Per  versa  nonnullarum  matrum  educandi 
methodus  porro  ex  eo  elucet,  quod  infantibus  tempore 
eruptionis  dentium  'varia  corpora  dura,  ut  radicem 
iridis  laevigatam  , vel  dentes  lupinos  porrigunt.  Infan- 
tes duritie  corporum  non  detinentur,  quominus  ea  ori 
immittant,  adrodant  et  inter  gingivas  circumagant  mor- 
dentes; qua  re  gingivae  irritatae  inflammantur , callo- 
sae evadunt,  dentesque  difficilius  erumpunt. 

Capitulum  secundum. 

V i (i  a ed ucationis  p hysicae  infantu m 
commissa  inter  primam  et  secundam 
dentitione  m. 

§.24.  Periodo  primae  dentitionis  haud  exiguae  con- 
tingunt in  organismo  infantili  metamorphoses,  protru- 
dit dentes  , quibus  cibi  et  solidiores  comminuuntur,  di- 
sponit ventriculum  et  intestina  adeo  natura  conserva- 
trix , ut  comminuti  quoque  digerantur  $ brevi  infans  in- 
dcpendens  a mammis  maternis  vivere  incipit.  Tantum 
vero  abest,  ut  hisce  adfirmem  , infantibus  quodvis  pos- 
se exhiberi  nutrimentum , quo  parentes  vescuntur , ut 
potius  valde  vituperem  matrum  morem , quo  nescio,  an 
stultititia,  an  nimio  obcoecatae  amore,  infantibus  car- 
nes vario  modo  paratas,  cibos  farinaceos  diversos,  uti 
turundulas,  placentas,  tortas,  bellaria  et  alia  nonnun- 
quam  veluti  anseribus  saginandis,  tanta  quantitate  in- 
trudunt , ut  de  miseris  nil  nisi  ventriculus  conspicien- 
dus. Ventriculo  adeo  impleto  et  distento  digestionem 
bene  procedere  posse,  licet  cibi  condimentis  provisi, 
quis  sanae  mentis  affirmabit?  Oriuntur  cruditates  ga- 
stricae, quibus  vasa  glandulaeque  lymphaticae  ob- 
struuntur scrofulas  rhachitidemque  generando ; pro- 
creantur turbae  diversae  nervorum  sanguinisque  sy- 
stematis , et  casu  feliciori  educatur,  ut  ita  dicam, 
voracitas  inexplebilis,  difficillime  desuetu. 

Quae  omnia  evitantur  mala , si  infantibus  cibi 
minori  quantitate,  sed  pluries  de  die  porriguntur,  tali 
modo  viribus  digestricibus  tempus  opportunum  muneri 
concedendo. 

§.  25-  Abhorrens  accingor  mentionem  facere  vi- 
tii, quod  nutrices  plerumque  committunt,  alimenta  neo- 
natis praebenda,  proprio  comminuentes  ore.  Commiscent 

sic  cibos  saliva  sua,  quo  infantibus  periculum  alienis 
infici  morbis  instat.  Vanum  non  esso  metum,  tristis  do- 
cet experientia.  Idem  committunt  peccatum  vetulae  in- 
fantulis cibos  porrigentes,  in  quarum  alveolis  hinc  inde 
dentes  aliqui  nigri,  carie  praemorsi  et  excavati  promi- 
nent. Horum  in  excavationibus  ciborum  particulae,  in 
putredinem  demum  abiturae , quae  sub  manducatione 
ciborum , infantibus  destinatorum  cibis  admiscentur , 
saluberrimos  quoque  depravando. 

Enascuntur  hinc  febres,  digestionis  vitia,  morbi 
putridi  et  alia. 

§.  26.  Non  infrequens  inter  matres  nutricesque 
est  mos,  linteolum  infantum  labiis  intrudendi,  pane  bis 
cocto  saccharo,  aliisque  dulcibus  commisto,  impletum, 
quod  in  fasciculum  rotundum  redactum,  Germani  „Zul- 
ler;<  vocant.  Hoc  instrumento,  negotiis  fungentes  dome- 
sticis, infantes  reddere  tranquillos  atque  quietos  stu- 
dent. Et  revera  infantes  sugendo  obmutescunt.  Gignit 
autem  tanta  sacchari  quantitas,  quotidie  sucta,  sabur- 
ram acidam  , debilitatur  ventriculus,  morbique  gastrici 
jam  pluries  inducti  generantur;  imo  ipsa  infantum  peri- 
clitatur vita,  fasciculo,  suctu  vehementiori,  altius  in 
os  illato,  aerique  aditum  denegante. 

§.  27.  Datur  et  alia  parentum  caterva,  qui  infan- 
tibus jam  ciborum  copia  infarcitis,  et  potum  quemlibet 
ipsis  usitatum  ulla  sine  circumspectione  infundunt.  Ad- 
duco prae  reliquis  cerevisiam,  vinum  et  infusum  colicae. 
Cerevisia  nostris  cocta  in  urbibus  difficilis  est  digestu, 
borborigmos  causans,  intestina  relaxans,  pituitam  gig- 
nens, sanguinem  excitans  et  inebrians,  quae  quantita- 
te justo  majori  smntu  vomitum  "iet,  sensus  in-  et  ex- 
ternos obtundit  et  stupefacit.  Vinum  non  adulteratum, 
genuinum  modice  sumtum , exhilarat,  immodice  vero 
ingestum  vel  adulteratum  orgasmum  procreat  et  eosdem 
fere  progignit  effectus  sub  cerevisia  adductos.  Goffeae 
ini  usum  oleo  empvreumatico  adlicit  nervos,  circulum 

sanguinis  accelerat,  et  orgasmum  summo  in  gradu  ex- 
citat. Inde  calor,  anxietas,  cardiopalmus , pervigilia, 
cephalalgia,  vertigo,  tremor  artuum,  debilitas  visus, 
paralyses,  diathesis  ad  apoplexiam  et  alia  mala  pletho- 
rain  venosam  excipientia. 

Quae  vix  enumeravi  mala,  cerevisia,  vino  et  in- 
fuso coffeae,  producta,  robustos  jam  plectunt  homines 
quorum  corpus  longe  firmius  et  difficilius  alteratu,  quam 
illud  infantum.  Sequitur  itaque,  organismum  tenellorum 
quamlibet  impressionem  fortiorem  aegrius  ferentem,  eo 
gravius  plecti.  Inter  medicos  constat,  haemoptoen,  mor- 
bos nervorum  plurimos  his  e fontibus  prosilire. 

§.  28.  Plurimae , quas  hucdum  conspexi,  foerni- 
nae  infantes  sinistro,  nunquam  fere,  uti  tamen  neces- 
se  esset,  reciproce  et  dextro  portare  consueverunt  bra- 
chio, qui  gestandi  mos  infantibus  plenus  periculo  ex- 
stat, nam  uni  eidemque  brachio  insidentes  in  unum  con- 
tinuo declinant  latus , incurvationibus  columnae  dorsali 
ansam  praebendo. 

§.  29.  Multi  praeterea  habentur  parentes , omni- 
bus adlaborantes  viribus,  ut  surculi  cari,  rependo  vix 
pares,  incedere  discant.  Hunc  in  finem  sibimet  ipsis  re- 
linquunt, aut  vinculo  circa  pectus  cinctos  circumduci, 
aut  denique  serperastro  inclusos  circumvehi  curant. 
Quod  omnino  omitterent  sequelas  infaustas  perpendentes. 

Infantes  sibimet  ipsis  relicti  humi  volutantur  pul- 
vere muco  nasali , quem  abstergere  nesciunt , lutoque 
sese  maculantes ; occasione  oblata , crepundiis  sat  de- 
lectati, omnia  corpora  comprehensa  ori  ingerunt,  de- 
glutiuntque,  quae  si  acuta  fuerint  aut  praegrandia  fau- 
cibus inhaerentia  periculum  suffocationis  minantur.  , Lx 
immunditie  autem  tinea  capitis,  scabies,  adrosio 
cutis  et  scrofulae  originem  ducunt.  Vix  minores  sunt 
noxae  e vinculo,  quo  infantes  incedere  discunt , pro- 
germinantes, coarctatur  thorax,  quia  costae  hoc  tem- 
pore adhuc  molles  comprimuntur.  Thorace  deformato 

gibbositatequc  inducta,  dispositionem  ad  morbos  pec- 
toris invitari,  neminem  latet. 

Tenellorum  ossa  mollia  longiorem  in  serperastro 
moram  sine  detrimento  non  perferunt,  pedes  hinc  cur- 
vantur, et  infantes  evadunt  valgi. 

§.  30-  Dantur  levae  mentis  homines,  qui  infantu- 
los joci  causa,  uti  dicere  solent,  ambobus  brachiis  pre- 
hensos Campanarum  adinstar  jactitant , aut  capite  circa 
aures  prehensos  extollunt.  Ili  motus  infantibus  pericu- 
losi sunt  ob  facilem  humeri  et  vertebrarum  colli  luxa- 
tionem. 


§.  31.  Puellae  aliquot  annis  natae,  ut  aetate  pro- 
vectiore graciles  evadant,  thoraculis  induuntur,  quo- 
niam hac  praecipue  aetate  corpus  molle  formam  facile 
induit  junceam.  Juncea  vero  forma  thoraculo  compara- 
ta, etsi  elegans  videtur,  loeminis  tamen  maxime  infesta 
est,  ob  damnum  sanitatis  et  integrae  corporis  conforma- 
tionis, inde  enascentis.  Thoraculo  enim  et  pectus  et 
abdomen  comprimitur,  spina  dorsi,  costae  ac  scapulae 
nimis  coarctantur  et  corporis  totius  deformationes  inde 
veniunt.  Hinc  asthma,  dispositio  ad  morbos  pectoris  uti 
pneumoniam,  pleuritidem,  phthisim;  hinc  debilitas,  cir- 
culus humorum  turbatus,  congestiones  versus  caput,  ver- 
tigo, cephalalgia,  impotentia  lactandi,  menstruorum  ano- 
maliae, abortus  frequentes  et  partus  difficiles. 

§.  32.  Jam  vero  de  eo  vitio  loquamur,  quod  non- 
nulli parentum  committunt,  proles  suas  nimis  delicatule 
habentes,  vel  quoad  partes  corporis  singulas,  vel  quoad 
corpus  integrum.  Quoad  primum  errant  parentes,  qui 
pueris  galeros  intus  pelle  munitos  imponunt,  ne  caput 
frigefiat,  et  bene  fecisse  putant,  si  eorum  caput  ab  om- 
ni externo  et  libero  aeris  accessu  defenderunt.  vSed  hac 
ratione  sanguinis  congestio,  quae  in  infantibus  praeci- 
pue versus  caput  urget,  adhuc  augetur,  et  dispositio  ad 
cephalaeam,  coryzam,  Ophthalmias,  rheumatismos  con- 
t rabi  fur.  Kn  vero  magis  promovetur  congestio,  si  infan- 


tes  pedibus  simul  nudis  incedunt,  ut  ii  parentum  vilio- 
ris conditionis.  Quoad  secundum  opulentiores  peccant, 
proles  suas  vestimentis  calorem  aegre  conducentibus  so- 
lertissime  involventes,  quibus  vero  hi  emollescunt,  nam 
vestimentis  calidis  nimis  adsueti  frigidum  aerem  vix  sine 
damno  perferre  valent,  quin  rheumatismis,  catarrhis  va- 
rii generis  variisque  morbis  plerumque  inllammatoriis 
vexentur. 

Quae  amplius  conferunt  ad  infantum  mollitiem,  sunt : 
aqua  tepida,  qua  infantes  paulo  adultiores  hieme  prae- 
sertim lavantur,  motus  deficiens,  mora  in  conclavibus 
justo  magis  calefactis  longior,  cubatio  in  pulvinaribus 
excalefactis. 

§.  33.  Animo  tandem  legubri  flagellum  vituperii  et 
iis  impono  parentibus,  qui  vehementi  excalescentes  ira 
sui  non  compotes,  pauperculos  innocentes  pugnis,  vir- 
gis, imo  et  baculis  aliove,  quod  praesto  habent,  instru- 
mento, rudi  percutiunt  modo,  nulli  parcentes  corporis 
regioni.  Bestialem  hunc  tractandi  modum  graves  non- 
nunquam  insequuntur  exitus  : commovetur  alapis,  quae 
non  raro  sine  numero  figuntur,  encephalum,  inflamman- 
tur organa  majoribus  sita  in  cavis  ex  ictibus  vi  illatis, 
obtegitur  integra  cutis  superficies  sanguinis  sugillationi- 
bus, in  suppurationem  abituris,  tabemque  inducentibus, 
dislocantur  imo  et  franguntur  nonnunquam  infantum  os- 
sa tenuia. 

Utinara  tales  parentes  omnem  nav  arent  operam  ani- 
mi patheina  abjiciendo,  pari  tantis  producendis  malis! 

§.  31.  Reprehendo  tandem  ultimo  et  eos.  qui  per- 
mittunt infantibus  aetate  jam  provectioribus  somnum  ca- 
pere quotidianum  avorum  avarumve  in  lectis.  Macilenti 
fiunt  infantes  tandemque  atrophia  corripiuntur,  quum  e 
contra  seniculi  bene  se  habeant  infantum  viribus  foti 
recreatique. 


Theses  defendendae. 


I. 

Influxus  nervorum  princeps  est  circuitus  sanguinis  causa. 

n. 

Medicamini,  sensu  stricto,  vis  non  convenit. 

III. 

Medicum  ipsum  remedium  esse,  contendo. 

IV. 

Dulcis  amor  vitam  protrahit,  infelix  imminuit  vitam. 

V. 

Mater  sana  lactatione  omnino  nonnullam  t_  -^statis,  nul- 
lam vero  sanitatis  jacturam  fa?’f 


Morbus  non 
extern? 


t.ugna  inter  organismum  „ . .. 

10  0 et  notentias 


VII. 


, facultatum  mentis  intentio  in  corporis  aequ> 

1 fSciiicuiir  • * 1 a 

itis  evolutionem  pessimum  influxum  exercet. 

ac  m 

VIII. 

„ ganismum  servat,  fames  organismum  destruit, 
r ame®  0 , * 

.*  salutem  diaeta,  diaeta  mortem  alfert. 


IX. 


Naturae  medicina  semper  activa,  artis  medicina  vel  ac- 
tiva vel  passiva 5 ubi  debile  naturae  conamen,  sit 
ars  activa;  exspectativa,  ubi  natura  valet. 

X. 

Tussis  et  sputum  in  phthisi  pulmonali  incerta  sunt  sym- 
ptomata. 


XI. 


Clysma  ex  aqua  frigida  insultura  hystericum  extemplo 
tollit. 


XII. 

Medicastri  plures  morbos  reddunt  insanabiles , plurcs- 
que  mortales. 


XIII. 

Inflammatio  continuitatem  solvit,  solutam  unit. 


XIV. 

Die  Versorgnng  ^er  Findlinge  in  PrivatliSusern  i st  der 
in  Findclanstalte*  vor?;'’*iAMn. 

- & XV. 

Mate  ,1U  f^rspirabii*s>  ex  refrigerio 


rheumatismi  non  est. 


enta,  unica  causa 


